Stiftelsen Hellviktangen
Årsberetning for 2009

Styret har i 2008 hatt følgende medlemmer:		    Personlige varamedlemmer	
Kari Arctander, leder (rep. for Nesodden kommune)	    Olav Råmunddal er for Kari Arctander. 
Karin Wiger, sekretariat (rep. for Nesodden Velforbund)	    Terje Larsen er for Karin Wiger
Øystein Rakkenes (rep. for Folkeopplysningsrådet)	    Svein Inge Straume for Øystein Rakkenes.

Stiftelsen er ansvarlig for drift og vedlikehold av hovedhus, anneks og stabbur. I tillegg vedlikehold av uteområdet ca 2 m. rundt husene.

Hovedhuset leies ut til Hellviktangen Gård og Kunstkafeé AS. De har kafédrift, selskapsarrangemanger og holder konserter både inne og ute. Kunstkafeén har nye eiere. Stiftelsen har ny kontrakt med dem. Stabburet disponeres av kunstkafeén som lager. Olav Mellegaard drev kunstgalleri i lokalene i hele 2009. Han sluttet 31.12.2009.

Annekset leies ut til 3 kunstnere. Her drives bl.a. sommerskole for barn. Her er ny 5års kontrakt inngått i 2006 med opsjon på 5 nye år.

Styret har hatt 5 ordinære møter og 1 arbeidsmøte. Styret har også vært på befaring både i annekset og i hovedhuset flere ganger. Det ble i 2009 gjort et større arbeid i forbindelse med vann/kloakk. Nesodden kommunen , Teknikk og Miljø, sto for arbeidet. Det er også igangsatt utbedring av veien til Hellviktangen i regi av Nesodden kommune. Arbeidet vil vare til ut i 2010. Dette har gjort det vanskelig å drive kafeèn i denne tiden. 

På hovedhuset ble det i 2009 reparert og satt opp ny panel ved kjøkkeninngangen. Det er også ellers gjort en del reparasjoner flere steder på huset. Rapporten som ble utarbeidet av Eeg-Henriksen vil bli fulgt opp, men med små midler tar det tid.

Sekretariatet har brukt 68 1/2 timer på stiftelsens kontorarbeid. Leder og forretningsfører har nesten ukentlig kontakt både på telefon og mail. De øvrige styremedlemmer orienteres også på mail eller telefon når det er nødvendig.

Styret og Venneforeningen hadde dugnad på uteområdet. Flere av styrets medlemmer vært på Hellviktangen og holdt øye med hvordan det har sett ut rundt husene.  Det har stort sett bra ut. Mangler stadig litt på orden.  Etterhvert må noe gjøres i forbindelse med hvordan søppel behandles. Rundt huset er det gjort pent med beplantning. 

Vi har også i 2009 fått inn kr.7.166,- til Hellviktangens Venner. Til vedlikehold av veranda på hovedhuset ble det fra Hellviktangens Venner gitt kr. 4.000,-. 

Stiftelsens hjemmeside fungerer nå.

Vi har hatt en del korrespondanse med Brønnøysund og Lotteri- og stiftelsestilsynet hvor vi nå er registrert.

Stiftelsen har en oversiktlig og sund økonomi, men uten støtte/bidrag fra andre er det lite vi kan gjøre av alt som burde vært gjort. 

Stiftelsen hadde ved årets slutt et overskudd på kr.5.396,-.

Nesodden
8. februar 2010